নব্য জেএমবির আস্তানা সন্দেহে নরসিংদীর মাধবদী ও শেখেরচরে দুইটি বাড়িতে অভিযান চালানো হয়। ঢাকার কাউন্টার টেরোরিজম অ্যান্ড ট্রান্সন্যাশনাল ইউনিট (সিটিটিসি) ‘অপারেশন গর্ডিয়ান নট’ চালায়। এ সময় শেখেরচরের ভগিরথপুর এলাকার চেয়ারম্যান বাড়ির সড়কে ব্যবসায়ী বিল্লাল মিয়ার পাঁচ তলা ভবন থেকে গোলাগুলির পর দুইটি লাশ উদ্ধার করা হয়। এদের মধ্যে একজন পুুরুষ ও একজন নারী রয়েছে। তাদের নাম-পরিচয় তাৎক্ষণিক জানা যায় নি। আজ মঙ্গলবার বিকাল ৪টায় তাদের লাশ উদ্ধার করা হয়।